U-I-81/16
Natisni
Opravilna št.:
U-I-81/16
Datum odločitve:
12. 9. 2016
ECLI:
ECLI:SI:USRS:2016:U.I.81.16
Akt:
Zakon o pokojninskem in invalidskem zavarovanju (Uradni list RS, št. 109/06 – uradno prečiščeno besedilo) (ZPIZ-1), 405. čl.
Izrek:
Pobuda za začetek postopka za oceno ustavnosti 405. člena Zakona o pokojninskem in invalidskem zavarovanju (Uradni list RS, št. 109/06 – uradno prečiščeno besedilo)
se zavrže.
Evidenčni stavek:
Pobudnik nima pravovarstvene potrebe za oceno ustavnosti oziroma zakonitosti predpisa, ki je prenehal veljati, če ne izkaže, da bi bilo z morebitno ugoditvijo pobudi mogoče odpraviti posledice protiustavnosti oziroma nezakonitosti.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.5.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Pred začetkom postopka.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Florjan Lorger, Braslovče
Datum vloge:
4. 5. 2016
Vrsta odločitve:
sklep
Vrsta rešitve:
zavrženje
Dokument:
US31007
Dokument v PDF obliki:
U-I-81-16.pdf
138 KB
Prenesite datoteko
U-I-81/16-7
12. 9. 2016
SKLEP
Ustavno sodišče je v postopku za preizkus pobude
Florjana Lorgerja, Braslovče
,
na seji 12. septembra 2016
sklenilo:
Pobuda za začetek postopka za oceno ustavnosti 405. člena Zakona o pokojninskem in invalidskem zavarovanju (Uradni list RS, št. 109/06 – uradno prečiščeno besedilo)
se zavrže.
OBRAZLOŽITEV
1. Pobudnik izpodbija v izreku tega sklepa navedeno določbo Zakona o pokojninskem in invalidskem zavarovanju (v nadaljevanju ZPIZ-1). Zatrjuje, da je v neskladju z načeli pravne države, zlasti načelom zaupanja v pravo, iz 2. člena Ustave in s 155. členom Ustave. Navaja, da je v skladu s 391. členom sedaj veljavnega
Zakona o pokojninskem in invalidskem zavarovanju (Uradni list RS, št. 96/12, 39/13, 44/14 in 102/15 – ZPIZ-2)
zahteval priznanje pravice do starostne pokojnine po pogojih ZPIZ-1, saj naj bi na dan 1. 1. 2013 (z upoštevanjem dodane dobe) izpolnjeval pogoje po prej veljavnem zakonu ZPIZ-1. Zavod za pokojninsko in invalidsko zavarovanje Slovenije naj bi njegovo zahtevo zavrnil. Razlog za zavrnitev njegove zahteve naj bi bil v uporabi napačnega koeficienta pri izračunu dodane dobe. Drugače kot Zavod, katerega odločitvi prilaga pobudi, meni, da je treba za izračun dodane dobe (za priznanje pravice do starostne pokojnine z dnem 1. 1. 2013) uporabiti koeficient 12/12, in ne 11/12 (tj. enajst mesecev za posamezno leto obdobja, ki se šteje v dodano dobo, kot določa izpodbijana določba za leto 2012). Odločitev Zavoda naj bi zanj pomenila, da bo lahko pravico do pokojnine uveljavil šele več kot pet let kasneje. Pojasnjuje še, da je od 29. 12. 2015 kot brezposelna oseba prijavljen pri Zavodu Republike Slovenije za zaposlovanje. Prejema denarno nadomestilo med brezposelnostjo.
2. Izpodbijani predpis v času vložitve pobude ni več veljal. Ustavno sodišče praviloma presoja le veljavne predpise. Na podlagi 47. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) lahko presoja neveljavne predpise, če niso bile odpravljene posledice protiustavnosti in nezakonitosti.
3. Izpodbijani predpis ne učinkuje neposredno. Ustavno sodišče je v sklepu št. U-I-174/05 z dne 13. 12. 2007 (Uradni list RS, št. 122/07, in OdlUS XVI, 87) sprejelo stališče, da se lahko tudi v primerih, ko se s pobudo zahteva presoja ustavnosti oziroma zakonitosti predpisa, ki je bodisi prenehal veljati že pred vložitvijo pobude bodisi po vložitvi pobude, pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. Iz razlogov, navedenih v citiranem sklepu, pobudnik ne izkazuje pravovarstvene potrebe iz 47. člena ZUstS za oceno ustavnosti predpisa. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10
in 56/11
) v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
dr. Etelka Korpič – Horvat,
dr. Ernest Petrič
, Jasna Pogačar, dr. Jadranka Sovdat in Jan Zobec.
Sklep je sprejelo soglasno.
mag. Miroslav Mozetič
Predsednik